b'\n_START_ARTICLE_\nUltrazvo\xc4\x8dna zobna \xc5\xa1\xc4\x8detka\n_START_PARAGRAPH_\nUltrazvo\xc4\x8dna zobna \xc5\xa1\xc4\x8detka je elektri\xc4\x8dna zobna \xc5\xa1\xc4\x8detka, namenjena vsakodnevni doma\xc4\x8di uporabi, ki z oddajanjem ultrazvoka pomaga pri odstranjevanju in prepre\xc4\x8devanju nastanka zobnih oblog na ne\xc5\xa1kodljiv na\xc4\x8din. Ultrazvo\xc4\x8dne zobne \xc5\xa1\xc4\x8detke obi\xc4\x8dajno delujejo pri frekvenci 1,6\xc2\xa0MHz, kar pomeni 96.000.000 pulzov ali 192.000.000 gibov na minuto. Ultrazvok je zvo\xc4\x8dno valovanje v zraku ali teko\xc4\x8dini s frekvenco, vi\xc5\xa1jo od \xc4\x8dlovekovega sli\xc5\xa1nega podro\xc4\x8dja.\n_START_SECTION_\nOzadje\n_START_PARAGRAPH_\nElektri\xc4\x8dne zobne \xc5\xa1\xc4\x8detke se uporabljajo \xc5\xbee od zgodnjih 1950-ih let. Danes so precej raz\xc5\xa1irjene in jih glede na hitrost vibracij lahko razdelimo v tri kategorije: elektri\xc4\x8dne, soni\xc4\x8dne in ultrazvo\xc4\x8dne._NEWLINE_Elektri\xc4\x8dne zobne \xc5\xa1\xc4\x8detke vibrirajo v smeri gor/dol ali s kro\xc5\xbenimi gibi, v\xc4\x8dasih v kombinaciji obojega. Hitrost elektri\xc4\x8dnih zobnih \xc5\xa1\xc4\x8detk se meri v gibih na minuto. Obstajajo hitrosti nekaj tiso\xc4\x8d na minuto do okoli 10.000 ali 12.000 gibov na minuto. Soni\xc4\x8dne zobne \xc5\xa1\xc4\x8detke se imenujejo soni\xc4\x8dne, ker njihove vibracije proizvajajo zvok, ki je v nasprotju z drugimi motorji v obmo\xc4\x8dju \xc4\x8dlovekovih osnovnih govornih frekvenc. Glasovno podro\xc4\x8dje tipi\xc4\x8dnega odraslega mo\xc5\xa1kega ima osnovno frekvenco med 85 in 180\xc2\xa0Hz (10.200 do 21.000 gibov na minuto), glasovno podro\xc4\x8dje tipi\xc4\x8dne odrasle \xc5\xbeenske med 165 in 255\xc2\xa0Hz (19.800 do 30.600 gibov na minuto). Ultrazvo\xc4\x8dne zobne \xc5\xa1\xc4\x8detke delujejo z oddajanjem ultrazvo\xc4\x8dnega valovanja, obi\xc4\x8dajno s pomo\xc4\x8djo piezo kristala. Ultrazvok so vibracije, vi\xc5\xa1je od 20.000\xc2\xa0Hz oziroma 2.400.000 gibov na minuto. Najpogostej\xc5\xa1a frekvenca ultrazvo\xc4\x8dnih zobnih \xc5\xa1\xc4\x8detk, pri kateri so bile tudi izvedene \xc5\xa1tevilne znanstvene \xc5\xa1tudije , je v obmo\xc4\x8dju pribli\xc5\xbeno 1,6\xc2\xa0MHz oziroma 96.000.000 pulzov ali 192,000,000 gibov na minuto.\n_START_SECTION_\nZgodovina\n_START_PARAGRAPH_\nPrvo ultrazvo\xc4\x8dno zobno \xc5\xa1\xc4\x8detko, sprva pod blagovno znamko Ultima\xc2\xae in kasneje Ultrasonex\xc2\xae, obe pod okriljem podjetja Sonex Corporation, je patentiral Robert T. Bock v ZDA leta 1992 istega leta je FDA dala soglasje za vsakodnevno doma\xc4\x8do uporabo. ISprva je ultrazvo\xc4\x8dna zobna \xc5\xa1\xc4\x8detka Ultima\xc2\xae delovala samo z ultrazvokom. Nekaj let kasneje so zobni \xc5\xa1\xc4\x8detki Ultrasonex\xc2\xae dodali \xc5\xa1e elektri\xc4\x8dni motor, ki proizvaja zvo\xc4\x8dne vibracije. Podjetje Sonex se je nato prodalo podjetju Salton, Inc., ki je za\xc4\x8delo distribucijo izdelkov v ZDA in \xc5\xa1tevilnih drugih dr\xc5\xbeavah. V letu 2008 se je novi lastnik Salton Corporation odlo\xc4\x8dil za umik s trga ustne higiene, kar je vodilo v nastanek novih blagovnih znamk ultrazvo\xc4\x8dnih zobnih \xc5\xa1\xc4\x8detk, kot so Ultreo\xc2\xae, Megasonex\xc2\xae, Smilex\xc2\xae in Emmi-Dent\xc2\xae. Danes ve\xc4\x8dina ultrazvo\xc4\x8dnih zobnih \xc5\xa1\xc4\x8detk deluje v kombinaciji ultrazvoka in zvo\xc4\x8dnih vibracij.\n_START_SECTION_\nU\xc4\x8dinkovitost\n_START_PARAGRAPH_\nUltrazvok v obmo\xc4\x8dju med 1,0 do 3,0\xc2\xa0MHz se \xc5\xa1iroko uporablja v terapevtske namene za pospe\xc5\xa1evanje celjenja zlomov kosti, zdravljenje aftoznega stomatitisa, krvavitev dlesni, odstranjevanje plaka in \xc5\xa1ir\xc5\xa1e v medicini.\n_START_SECTION_\nVarnost ultrazvoka\n_START_PARAGRAPH_\nUltrazvok se v medicini uporablja \xc5\xbee skoraj pol stoletja, skozi celotno obdobje pa so preu\xc4\x8devali tudi njegovo varnost. Leta 1992 je ameri\xc5\xa1ki FDA (Food and Drug Administration) dovolil uporabo ultrazvoka frekvence 1,6\xc2\xa0MHz v zobnih \xc5\xa1\xc4\x8detkah. Leta 1993 je Ameri\xc5\xa1ki in\xc5\xa1titut za ultrazvok v medicini (American Institute of Ultrasound in Medicine, AIUM), v povezavi z National Electrical Manufacturers Association (NEMA) razvil standard Output Display Standard (ODS), ki vklju\xc4\x8duje indeks toplote in mehanski indeks, katera sta bila dodana v nove predpise FDA za ultrazvo\xc4\x8dne naprave. Ti predpisi omejujejo mo\xc4\x8d ultrazvo\xc4\x8dnih naprav na tako nizko, da u\xc4\x8dinek ultrazvoka ne more povzro\xc4\x8diti dviga temperature okolnega tkiva za ve\xc4\x8d kot 1\xc2\xb0\xc2\xa0C.'